text: প্রতিষ্ঠানের শূন্য পদের তালিকা
  | প্রকাশের সময় : ২০ আগস্ট, ২০১৮, ১২:০২ এএম
  বাংলাদেশে বেসরকারি প্রতিষ্ঠানে শিক্ষক নিয়োগের ব্যাপারে এনটিআরসিএ কর্তৃক পরীক্ষায় উত্তীর্ণ সনদের গুরুত্বও অপরিসীম। নিবন্ধন পরীক্ষায় উত্তীর্ণ হয়ে দীর্ঘদিন ধরে হাজার হাজার শিক্ষার্থী চাকরির জন্য অপেক্ষার প্রহর গুনছে। অথচ সরকার এটাকে গুরুত্বহীন মনে করে সময় পার করছে। অন্যদিকে বেসরকারি শিক্ষকদের চাকরিতে প্রবেশের বয়সসীমা ৩৫ বছর নির্ধারণ করেছে। এভাবে নিয়মকানুনের মধ্যে পড়ে অনেকেরই চাকরিতে প্রবেশ করা মুশকিল হয়ে পড়ছে। সম্প্রতি শিক্ষক নিবন্ধনে উত্তীর্ণদের একটি মেরিট লিস্ট প্রকাশিত হয়েছে। এ জন্য এনটিআরসিএ কর্তৃপক্ষ সারাদেশের প্রতিষ্ঠান প্রধানের কাছ থেকে আগামী ২৬ জুলাইয়ের মধ্যে শূন্য পদের তালিকা আহ্বান করেছে। অনেক গণমাধ্যমে সারাদেশে লাখ লাখ শূন্য পদের সংবাদ পাওয়া যায়। অথচ শূন্য পদের তালিকা প্রকাশের সময় তেমন শূন্যপদ দেখা যায় না। এটা শিক্ষা প্রতিষ্ঠানের প্রধানের লুকোচুরি। প্রতিষ্ঠানের কমিটিও নিজের স্বার্থে এটা করে থাকে। নিজের আত্মীয়-স্বজন কিংবা মোটা অঙ্কের টাকার আশায় শূন্য পদের তালিকা প্রদানে গড়িমসি করেন। এতে নিবন্ধনধারী মেধাবী ছাত্র চাকরি থেকে বঞ্চিত হচ্ছে। বিষয়টি ভেবে দেখার জন্য কর্তৃপক্ষের সদৃষ্টি কামনা করছি।
  সরকারি প্রতিষ্ঠানে শূন্য পদে জনবল নিয়োগের সুপারিশ
  স্টাফ রিপোর্টার : সরকারি বিভিন্ন মন্ত্রণালয়/বিভাগের চাহিদার পরিপ্রেক্ষিতে ১০ম ও ৯ম গ্রেডে জনবল নিয়োগের কার্যক্রম গ্রহণ করতে সরকারী কর্ম কমিশনের সুপারিশ করেছে জনপ্রশাসন মন্ত্রণালয় সম্পর্কিত